ਸਮੱਗਰੀ: ਦੇਖਣ ਵਾਲੀ ਗੱਲ ਇਹ ਹੋਵੇਗੀ ਕਿ ਇਸ ਆਰਥਿਕ ਤਬਦੀਲੀ ਨਾਲ ਉੱਤਰੀ ਕੋਰੀਆ ਦੇ ਇੱਕ ਆਮ ਪਰਿਵਾਰ ਦੀ ਜ਼ਿੰਦਗੀ ਵਿੱਚ ਕੀ ਬਦਲਾਅ ਆਵੇਗਾ। ਜੋ ਲੰਬੇ ਸਮੇਂ ਤੋਂ ਬਾਹਰੀ ਦੁਨੀਆਂ ਤੋਂ ਕੱਟਿਆ ਹੋਇਆ ਹੈ।

ਇਸ ਨੂੰ ਸਮਝਣ ਲਈ ਉੱਤਰੀ ਕੋਰੀਆ ਦੇ ਮਾਹਿਰਾਂ ਦੀ ਮਦਦ ਨਾਲ ਬੀਬੀਸੀ ਨੇ ਉੱਤਰੀ ਕੋਰੀਆ ਦੇ ਇੱਕ ਕਾਲਪਨਿਕ "ਲੀ ਪਰਿਵਾਰ" ਦੀ ਕਹਾਣੀ ਬਣਾਈ ਹੈ।

ਲੀ ਪਰਿਵਾਰ ਦੀ ਕਹਾਣੀ

ਉੱਤਰੀ ਕੋਰੀਆ ਵਿੱਚ ਬਹੁਤ ਸਾਰੀਆਂ ਸਮਾਜਿਕ ਸ਼੍ਰੇਣੀਆਂ ਅਤੇ ਖੇਤਰੀ ਵਖਰੇਵੇਂ ਹਨ। ਸਾਨੂੰ ਉੱਤਰੀ ਕੋਰੀਆ ਦੀ ਅੰਦਰੂਨੀ ਜ਼ਿੰਦਗੀ ਬਾਰੇ ਬਹੁਤਾ ਕੁਝ ਪਤਾ ਨਹੀਂ ।

ਪਰਿਵਾਰ ਦੇ ਮੁਖੀ ਅਤੇ ਪਿਤਾ ਲੀ ਉੱਤਰੀ ਕੋਰੀਆ ਦੇ ਹੋਰ ਲੋਕਾਂ ਵਾਂਗ ਖਾਣ ਵਿੱਚ ਕੰਮ ਕਰਨ ਵਾਲੇ ਮਜ਼ਦੂਰ ਹਨ। 

ਖਾਣ ਉਦਯੋਗ ਉੱਤਰੀ ਕੋਰੀਆ ਦੀ ਬਰਾਮਦ (ਐਕਸਪੋਰਟ) ਦੀ ਰੀੜ੍ਹ ਦੀ ਹੱਡੀ ਹੈ। ਦਹਾਕਿਆਂ ਤੋਂ ਇਹੀ ਵਿਦੇਸ਼ੀ ਪੂੰਜੀ ਦਾ ਮੁੱਖ ਸਰੋਤ ਹੈ।

ਉੱਤਰੀ ਕੋਰੀਆ ਦਾ ਦਾਅਵਾ ਹੈ ਕਿ ਉਸ ਕੋਲ ਕੋਇਲੇ ਤੋਂ ਇਲਾਵਾ ਹੋਰ ਵੀ ਖਣਿਜਾਂ ਦੇ ਭੰਡਾਰ ਹਨ। 

ਇੱਥੋਂ ਦੇ ਵਾਸੀਆਂ ਦਾ ਆਰਥਿਕ ਜੀਵਨ ਉਨ੍ਹਾਂ ਦੀ ਤਨਖਾਹ, ਬੋਨਸ ਅਤੇ ਸਰਕਾਰੀ ਸੁਵਿਧਾਵਾਂ ਜਿਵੇਂ ਘਰ ਅਤੇ ਰਾਸ਼ਨ ਨਾਲ ਚਲਦਾ ਹੈ।

ਹਾਲਾਂਕਿ ਬੇਸਿਕ ਤਨਖਾਹ ਇੰਨੀ ਘੱਟ ਹੁੰਦੀ ਹੈ ਕਿ ਉਸ ਨਾਲ ਕੁਝ ਦਿਨਾਂ ਦੇ ਚੌਲਾਂ ਤੋਂ ਬਿਨਾਂ ਹੋਰ ਕੁਝ ਨਹੀਂ ਖਰੀਦਿਆ ਜਾ ਸਕਦਾ।

ਆਰਥਿਕ ਪਾਬੰਦੀਆਂ ਦਾ ਲੀ ਦੇ ਪਰਿਵਾਰ ਉੱਤੇ ਕੀ ਅਸਰ ਪਿਆ

ਸਾਲ 2017 ਵਿੱਚ ਆਰਥਿਕ ਪਾਬੰਦੀਆਂ ਲੱਗਣ ਮਗਰੋਂ ਕੋਇਲੇ ਅਤੇ ਖਣਿਜਾਂ ਦੀ ਬਰਾਮਦ ਉੱਪਰ ਪਾਬੰਦੀ ਲੱਗ ਗਈ। ਇਸ ਕਰਕੇ ਖਾਣ ਕੰਪਨੀਆਂ ਨੂੰ ਆਪਣੇ ਉਤਪਾਦਨ ਵਿੱਚ ਕਮੀ ਕਰਨੀ ਪਈ।

ਉੱਤਰੀ ਕੋਰੀਆ ਦਾ ਅਰਥਚਾਰਾ ਸਰਕਾਰੀ ਕੰਟਰੋਲ ਵਾਲਾ ਹੈ ਜਿਸ ਵਿੱਚ ਮਿਸਟਰ ਲੀ ਨੂੰ ਵੀ ਬੇਰੁਜ਼ਗਾਰ ਨਹੀਂ ਮੰਨਿਆ ਜਾਵੇਗਾ ਪਰ ਉਨ੍ਹਾਂ ਦੀ ਆਮਦਨੀ ਉੱਪਰ ਜ਼ਰੂਰ ਮਾਰੂ ਅਸਰ ਪਿਆ।

ਇਸ ਕਰਕੇ ਮਿਸਟਰ ਲੀ ਵੀ ਹੋਰ ਉੱਤਰੀ ਕੋਰੀਆਈ ਨਾਗਰਿਕਾਂ ਵਾਂਗ ਇੱਕ ਅਨਿਸ਼ਚਿਤ ਰਾਹ ਉੱਤੇ ਤੁਰਨ ਲਈ ਮਜ਼ਬੂਰ ਹੋ ਗਏ। 

ਆਪਣੀ ਖਾਣ ਵਿਚਲੀ ਨੌਕਰੀ ਬਚਾਈ ਰੱਖਣ ਲਈ ਉਹ ਆਪਣੇ ਕੋਇਲਾ ਖਾਣ ਵਾਲੇ ਬੌਸ ਨੂੰ ਰਿਸ਼ਵਤ ਵੀ ਦਿੰਦੇ ਹਨ। 

ਇਹ ਰਾਹ ਸੀ ਮੱਛੀਆਂ ਫੜਨ ਦਾ। ਇਸ ਕੰਮ ਲਈ ਉਹ ਫੌਜ ਤੋਂ ਇੱਕ ਕਿਸ਼ਤੀ ਕਿਰਾਏ ਉੱਤੇ ਲੈਂਦੇ ਹਨ ਅਤੇ ਦੋਸਤਾਂ ਨੂੰ ਲੈ ਕੇ ਨਿਕਲ ਪੈਂਦੇ ਹਨ, ਸਮੁੰਦਰ ਵਿੱਚ ਮੱਛੀਆਂ ਫੜਨ। ਇਹ ਮੱਛੀ ਉਹ ਸਥਾਨਕ ਬਾਜ਼ਾਰ ਵਿੱਚ ਵੇਚਦੇ ਹਨ।

ਸਮੁੰਦਰ ਵਿੱਚ ਮੱਛੀਆਂ ਫੜਨਾ ਇੱਕ ਖ਼ਤਰਨਾਕ ਕੰਮ ਹੈ। ਵਧੀਆ ਮੱਛੀ ਲਈ ਉਨ੍ਹਾਂ ਨੂੰ ਗਹਿਰੇ ਸਮੁੰਦਰ ਵਿੱਚ ਜਾਣਾ ਪੈਂਦਾ ਹੈ। ਅਧਵਾਟੇ ਜੇ ਤੇਲ ਮੁੱਕ ਜਾਵੇ ਤਾਂ ਸਮੁੰਦਰ ਵਿੱਚ ਗੁਆਚ ਜਾਣ ਦਾ ਵੀ ਡਰ ਹੁੰਦਾ ਹੈ।

ਉਨ੍ਹਾਂ ਨੂੰ ਕਦੇ-ਕਦੇ ਜਾਪਾਨੀ ਕੰਢੇ ਉੱਤੇ ਲਾਸ਼ਾਂ ਨਾਲ ਭਰੇ ਜ਼ਹਾਜ਼ ਵੀ ਮਿਲਦੇ ਹਨ। ਸਮਝਿਆ ਜਾਂਦਾ ਹੈ ਕਿ ਇਹ ਜਹਾਜ਼ ਉੱਤਰੀ ਕੋਰੀਆ ਪਰਤਣ ਵਿੱਚ ਅਸਫ਼ਲ ਰਹੇ ਹੋਣਗੇ। ਇਹ ਖ਼ਤਰਾ ਮਿਸਟਰ ਲੀ ਉੱਪਰ ਵੀ ਮੰਡਰਾਵੇਗਾ।

ਮਿਸਟਰ ਲੀ ਨੂੰ ਅਜਿਹੇ ਖ਼ਤਰੇ ਚੁੱਕਣੇ ਹੀ ਪੈਂਦੇ ਹਨ। ਉਨ੍ਹਾਂ ਵਾਂਗ ਹੋਰ ਲੋਕ ਵੀ ਵਧੇਰੇ ਆਮਦਨੀ ਲਈ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਕਿਮ ਜੋਂਗ ਉਨ ਨਾਲ ਇਤਿਹਾਸਕ ਬੈਠਕ ਮਗਰੋਂ ਅਮਰੀਕੀ ਰਾਸ਼ਟਰਪਤੀ ਡੌਨਲਡ ਟਰੰਪ ਨੇ ਕਿਹਾ ਹੈ ਕਿ ਉੱਤਰੀ ਕੋਰੀਆ ਦੇ ਪਰਮਾਣੂ ਹਥਿਆਰ ਖ਼ਤਮ ਕਰਨ ਤੋਂ ਬਾਅਦ ਉਸ ਉੱਪਰੋਂ ਆਰਥਿਕ ਪਾਬੰਦੀਆਂ ਹਟਾਉਣ ਬਾਰੇ ਸੋਚਿਆ ਜਾ ਸਕਦਾ ਹੈ।